ШыкIуртIымщэхухэм я гуэл
Анапэ (адыгэхэр БыгъуркъалэкIэ зэджэу щытам) пэгъунэгъу Сыкъуэ псыхъуэм щыIэщ ШыкIуртIымщэхухэм (кипарисхэм) я гуэл. Ар сурэт тезыхыну зыфIэфIхэр щызэблэкI щIыпIэщ.
Нэгъабэ уэгъуу зэрыщытам къыхэкIыу жыгхэм я лъабжьэр къыщIэщати, цIыхухэм, хъийм икIауэ, абы тесу сурэт зытрагъэхащ.
ЩIыуэпсым и хъугъуэфIыгъуэу къалъытэ щIыпIэр кърагъэлын мурадкIэ, гуэлыр къахухьащ, абы теухуа хъыбарыр зытет стенд фIадзащ, езы шыкIуртIымщэху 32-м тхьэмахуэ къэс псы щIакIащ, мафIэ зэрагъэункIыфI техникэр къагъэсэбэпурэ (гуэлыр щижэщIыкIам щыгъуэ).
ШыкIуртIымщэхухэр мы щIыпIэм къызэрыщыхутам теухуауэ ягъэхъыбарым щыщу нэхъ уи фIэщ хъур лIэщIыгъуэ блэкIам и 30 гъэхэм Америкэм къызэрырашарщ, хамэщIым зэрезэгъынум кIэлъыплъыну. Шэдылъэ щIыпIэм щыкI жыгым псынщIэу и лъабжьэр щидзащ мы щIыпIэм. Къапщтэмэ, мыбы и лъабжьэр ехыркъым, атIэ щIы, псы щхьэфэм телъу зишэщIу аращ.
ГъэщIэгъуэнщ нэгъабэрей уэгъум и фIыгъэкIэ жыг лъабжьэхэм нэхъ зэрызаубгъуар, абыхэм щIэ къазэрыкъуэжар. 1936 гъэ лъандэрэ апхуэдэ Iэмал ямыIауэ, бжьыхьэ кIуам къыкъуачри ягъэIэпхъуащ жыг хъункIэ зыщыгугъ лъабжьэу 150-рэ. АхэрщыхасащАнапэ и питомникым, зыкъаужьмэ, гуэлкъыздыхахамщыхасэжыну.
